Curtea de Apel Cluj a condamnat-o azi la un an și șase luni de închisoare cu suspendare pe directorul medical al Spitalului Clinic Județean de Urgență Cluj-Napoca, Adela Golea, pentru infracţiunea de instigare la favorizarea făptuitorului în formă continuată.

Fapta a fost săvârșită de Golea în urmă cu trei ani când era medic șef UPU-SMURD Cluj și a fost acuzată că nu a permis recoltarea de probe biologice de la niște șoferi băuți aduși de polițiști la UPU Cluj-Napoca.

Instanța a mai decis ca, pe durata termenului de supraveghere de doi ani, Adela Golea este obligată să presteze o muncă neremunerată în folosul comunităţii pe o perioadă de 60 de zile lucrătoare în cadrul Primăriei Municipiului Cluj-Napoca sau a unei instituții de cult.

Decizia Curții de Apel Cluj este definitivă.

****

Pentru a fi la curent cu ştirile PortalCJ vă invităm să ne urmăriţi şi pe Facebook.